钦定古今图书集成/明伦汇编/氏族典/第041卷 > 《四川总志》 > 施明
## 钦定古今图书集成/明伦汇编/氏族典/第041卷 > 《四川总志》 > 施明

按《吴志陈武传》：“武子表以父死敌场，求用为将，领兵
五百人。表欲得战士力，倾意接待，士皆爱附，乐为用
命。时有盗官物者，疑无难士施明，明素壮悍，收考极
毒，惟死无辞，廷尉以闻，权以表能得健儿之心，诏以
明付表，使自以意求其情实。表便破械沐浴，易其衣
服，厚设酒食，欢以诱之。明乃首服，具列支党。表以状”
闻，权奇之，欲全其名，特为赦明，诛戮其党。明感表自
变行为善，遂成健将，致位将军。